Þessi kafli fjallar um kennslu heyrnarlausra 
frá upphafi til dagsins í dag.
Í gegnum tíðina hafa verið mismunandi
kennsluaðferðir sem hafa tekið ýmsum breytingum.
En  talsverð áhersla hefur verið lögð á ýmist 
táknmálsaðferð eða talmálsaðferð í menntun heyrnarlausra.
Í gegnum tíðina hafa heyrandi 
sérfræðingar horft á döff einstaklinga
og velt fyrir sér hvaða leið sé best 
í menntun þeirra til að þeir öðlist mál.
Enn þann dag í dag er togstreita 
milli táknmáls og raddmáls í kennslu döff
og menn ekki sammála um hvaða kennsluaðferð 
hentar döff best til að öðlast menntun.
Hver sé besta kennsluaðferðin til að kenna 
döff að lesa, skrifa og tileinka sér málskilning.
Ég fer stuttlega yfir þessa sögu hér.
Milli 1800 og 1900 eru fyrstu skóla fyrir 
heyrnarlausa stofnaðir í Frakklandi og Þýskalandi.
Í Frakklandi var táknmálsskóli þar 
var kennt fingramál, lestur og skrift.
Í Þýskalandi var það sem nefnt hefur verið raddmálsskóli. 
Þar var öll áhersla lögð á talmál í kennslu heyrnarlausra.
Þessir skólar voru með mjög 
mismunandi áherslur í kennslu.
Í Frakklandi notuðu kennarar aðallega 
teikningar og tengdu þær við orð.
Í þýskalandi var aðaláherslan lögð á á raddmálið eða óralisma.  
Þar var áhersla á að nemendur lærðu að tala.
Þessi lönd lögðu í upphafi upp með 
mjög mismunandi áherslur í kennslu.
Og voru áherslurnar nefndar eftir löndunum, 
þ.e. franska aðferðin og þýska aðferðin.
Í fyrstu var þýska aðferðin, raddmálsstefnan, 
útbreidd um þýsku- og enskumælandi lönd
en sú franska, táknmálsstefnan, náði til 
Norðurlandanna og Bandaríkjanna.
Í mörgum löndum var mikill skilningur á því, í skólum 
heyrnarlausra, að táknmál væri mikilvægt í menntun þeirra.
Í sumum skólanna voru heyrnarlausir kennarar í 
meirihluta og heyrandi kennarar í minnihluta.
Talið er að margir hafi á þessum árum 
notið þess að vera tvítyngdir,
annars vegar kunnað táknmál og 
hins vegar lesið og skrifað þjóðtunguna.
Þeir hafi þar af leiðandi verið þátttakendur 
í báðum menningarheimunum
og getað farið á milli þeirra að vild, notað táknmál í
döff umhverfi og lestur og ritun í heyrandi umhverfi.